Save Your Kisses for Me

«Save Your Kisses for Me» (norsk oversettelse: spar kyssene dine til meg) er en britisk popsang som vant Eurovision Song Contest 1976 for Storbritannia. Sangen ble fremført av gruppen Brotherhood of Man og var skrevet av Tony Hiller, Lee Sheriden og Martin Lee. De to sistnevnte var også medlemmer av gruppen. Sangen ble en enorm salgssuksess verden over og toppet hitlistene i en rekke land, inkludert Norge. I Storbritannia ble den også årets mest solgte singel og er fremdeles et av de mestselgende Eurovision-bidragene gjennom historien.

 Sangens opprinnelse 
«Save Your Kisses for Me» ble opprinnelig skrevet av medlemmet Lee Sheriden i august 1974. Da han presenterte sangen for resten av gruppen, synes de tittelen var klossete og skrev den om til «Oceans of Love». Sheriden likte ikke endringene, og han la derfor sangen bort. 

Året etter manglet gruppen en sang til sitt neste album, og da tok Sheriden frem igjen «Save Your Kisses for Me».Lee Sheriden erindrer sangens opprinnelse på scenen 23. mars 2007, Becon Theatre, Beaconsfield Denne gangen falt sangen i smak hos resten av gruppen. Under et intervju over 30 år senere, fortalte Sheriden mer om innspillingen:

«Jeg visste nøyaktig hva jeg ville gjøre med arrangementet: Klokkespillet i begynnelsen og den store tolvstrengers akustiske gitaren og strykerne. Så kom dagen da vi skulle spille inn sangen. Det var rundt midnatt, og jeg sang den, og det gikk bra. Jeg kunne se at alle bak glasspanelet ble oppildnet, og jeg tenkte «Flott. De liker virkelig sangen». Idet jeg var ferdig, ventet jeg bare på at de skulle si: «Fantastisk, vi har en hit» eller noe. Men personen som trykket ned høyttalerknappen, sa: «Lee, vi synes Martin skulle synge den sangen». Men jeg brydde meg ikke om det, for Martin kom inn og perfeksjonerte den.» 
miniatyr|Brotherhood of Man under prøvene før Eurovision Song Contest i 1976.
Manager Tony Hiller ivret for at gruppen skulle prøve seg i Eurovision Song Contest med sangen, noe de også gjorde. Sangen ble plukket ut til å delta i den britiske finalen, A Song for Europe, 25. februar 1976. Der vant «Save Your Kisses for Me» en knapp seier og ble Storbritannias bidrag til Eurovision Song Contest 1976 i Haag. 

«Save Your Kisses for Me» ble utgitt på singelen Pye 7N 45569 5. mars 1976, og den gikk til topps på den britiske singellisten to uker før finalen i Eurovision Song Contest. Produsent var Tony Hiller.

 Seier i Eurovision Song Contest 
I Eurovision Song Contest lørdag 3. april 1976, var «Save Your Kisses for Me» det første bidraget ut på scenen av 18 deltakere. Kvartetten fremførte sangen med en legendarisk bein- og håndkoreografi og var iført hvite og sorte dresser med sleng, mens kvinnene hadde hvit og rød overall med sleng med matchende baskerluer.

Under avstemningen tok Storbritannia raskt ledelsen og endte til slutt opp med 164 poeng – som relativt sett fremdeles er den høyeste poengsummen i konkurransen. I snitt fikk sangen 9,65 poeng fra hvert land, inkludert syv 12-poengere, blant annet fra den norske juryen.
miniatyr|Brotherhood Of Man med låtskriver og manager Tony Hiller og dirigent Alyn Ainsworth etter seieren i Eurovision Song Contest 3. april 1976.
Etter å ha vunnet Eurovision Song Contest oppnådde sangen raskt en enorm popularitet og toppet singlelistene i mange land i Europa. Totalt solgte singelen nærmere seks millioner eksemplarer, et av de høyeste salgstallene for en singel noensinne. I Storbritannia ble den sertifisert til platina av British Phonographic Industries.

Eurovision Song Contest 50 år 
I 2005 ble «Save Your Kisses for Me» plukket ut til å delta i Eurovision Song Contests jubileumsshow i København i oktober 2005. Sangen var en av 14 tidligere Eurovision-sanger som deltok i feiringen av konkurransens 50 år. Under sendingen var Brotherhood of Man på plass i København og sang sangen.  

I avstemningen kom «Save Your Kisses for Me» på en femteplass og ble dermed den femte mest populære Eurovision-låten fra konkurransens 50 første år. Resultatet ble avgjort av 2,5 millioner telefonstemmer som ble ringt inn fra seere over hele Europa.

 Teksten 
Teksten handler om en ung mann som sliter med å forlate sin elskede når han skal dra på jobb om morgenen. Han ber henne spare alle sine kyss til han er hjemme igjen.  

På slutten av teksten kommer overraskelsen: Hans elskede er hans tre år gamle barn. Derav sluttstrofen: «Won't you save them for me, even though you're only three?». 

 Andre versjoner 
 Den amerikanske countrysangeren Margo Smith ga ut «Save Your Kisses for Me» på singelen WB 8262 i 1976.
 Den amerikanske sangeren Bobby Vinton ga også ut sangen på singelen ABC 12186 i mai 1976.45s 

 Norsk versjon 
Philip A. Kruse har skrevet en norsk tekst med tittelen «Du får det beste». 

 Innspilling 
Bendik Singers. Utgitt på singelen Triola TN 701 i 1976.

 Listeplasseringer 
«Save Your Kisses for Me» med Brotherhood of Man:
 Liste Høyesteplassering Ukerpå listen Dato forinntreden, Flandern (BRT Top 30)11210. april 1976 (Top 20)17Uke 15 1976 (IFOP)12526. februar 1976  (Irish Singles Chart) 1 11 18. mars 1976  (Hit Parade Italia) 41– 1976  (Nationale Top 30) 1 9 27. mars 1976  (Listener) 9 13 7. mai 1976  Norge (VG-lista) 1 19 Uke 15 1976 (SER/PROMUSICAE)12125. april 1976  (UK Singles Chart) 1 16 13. mars 1976  (Schweizer Hitparade) 2 15 9. april 1976  (Sverigetopplistan) 6 9 12. april 1976  (Springbok Radio/Radio Orion) 4 12 21. mai 1976  (Billboard Adult Contemporary) 111 8. mai 1976  (Billboard Hot 100) 2711 8. mai 1976  (Offizielle Deutsche Charts) 221 26. april 1976  (Ö3 Austria Top 40) 3 16 15. mai 1976

 Coverversjoner 
ArtistListeHøyesteÅrMargo Smith USA (Billboard Country Singles)101976Bobby Vinton USA (Billboard Hot 100)751976

 Referanser 



Kategori:Storbritannias bidrag til Eurovision Song Contest
Kategori:Sanger fra 1976